


	Ευρωπαϊκό Κοινοβούλιο
2024-2029
	[image: EP logo RGB_Mute]



ΚΕΙΜΕΝΑ ΠΟΥ ΕΓΚΡΙΘΗΚΑΝ

[bookmark: TANumber]P10_TA(2025)0074
[bookmark: title]Κινητοποίηση του Ευρωπαϊκού Ταμείου Προσαρμογής στην Παγκοσμιοποίηση για τους απολυμένους εργαζόμενους: αίτηση EGF/2024/003 BE/Van Hool - Βέλγιο
[bookmark: DocNumber]
[bookmark: Commission]Επιτροπή Προϋπολογισμών
[bookmark: PE]PE771.884
[bookmark: Sujet][bookmark: References]Ψήφισμα του Ευρωπαϊκού Κοινοβουλίου της 6ης Μαΐου 2025 σχετικά με την πρόταση απόφασης του Ευρωπαϊκού Κοινοβουλίου και του Συμβουλίου για κινητοποίηση του Ευρωπαϊκού Ταμείου Προσαρμογής στην Παγκοσμιοποίηση για τους απολυμένους εργαζόμενους ύστερα από αίτηση του Βελγίου - EGF/2024/003 BE/Van Hool (COM(2025)0001 – C10-0056/2025 – 2025/0061(BUD))
Το Ευρωπαϊκό Κοινοβούλιο,
–	έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(2025)0001 – C10‑0056/2025),
–	έχοντας υπόψη τον κανονισμό (ΕΕ) 2021/691 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για το Ευρωπαϊκό Ταμείο Προσαρμογής στην Παγκοσμιοποίηση για τους απολυμένους εργαζόμενους (ΕΤΠ) και για την κατάργηση του κανονισμού (ΕΕ) αριθ. 1309/2013[footnoteRef:1] («κανονισμός ΕΤΠ»), [1:  	ΕΕ L 153 της 3.5.2021, σ. 48, ELI: http://data.europa.eu/eli/reg/2021/691/oj.] 

–	έχοντας υπόψη τον κανονισμό (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για την περίοδο 2021-2027[footnoteRef:2], όπως τροποποιήθηκε με τον κανονισμό (ΕΕ, Ευρατόμ) 2024/765[footnoteRef:3], και ιδίως το άρθρο 8, [2:  	ΕΕ L 433 I της 22.12.2020, σ. 11, ELI: http://data.europa.eu/eli/reg/2020/2093/oj.]  [3:  	Κανονισμός (ΕΕ, Ευρατόμ) 2024/765 του Συμβουλίου, της 29ης Φεβρουαρίου 2024, για την τροποποίηση του κανονισμού (ΕΕ, Ευρατόμ) 2020/2093 για τον καθορισμό του πολυετούς δημοσιονομικού πλαισίου για τα έτη 2021 έως 2027 (EE L, 2024/765, 29.2.2024, ELI: http://data.europa.eu/eli/reg/2024/765/oj).] 

–	έχοντας υπόψη τη διοργανική συμφωνία, της 16ης Δεκεμβρίου 2020, μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων[footnoteRef:4], και ιδίως το σημείο 9, [4:  	ΕΕ L 433 I της 22.12.2020, σ. 28, ELI: http://data.europa.eu/eli/agree_interinstit/2020/1222/oj.] 

–	έχοντας υπόψη την επιστολή της Επιτροπής Απασχόλησης και Κοινωνικών Υποθέσεων,
–	έχοντας υπόψη την έκθεση της Επιτροπής Προϋπολογισμών (A10-0080/2025), 
Α.	λαμβάνοντας υπόψη ότι η Ένωση έχει θεσπίσει νομοθετικά και δημοσιονομικά μέσα για να παρέχει πρόσθετη στήριξη στους εργαζομένους που πλήττονται από τις συνέπειες των μεγάλων διαρθρωτικών αλλαγών στη μορφή του παγκόσμιου εμπορίου ή από την παγκόσμια χρηματοπιστωτική και οικονομική κρίση και για να διευκολύνει την επανένταξή τους στην αγορά εργασίας· λαμβάνοντας υπόψη ότι η διευκόλυνση αυτή υλοποιείται με την παροχή χρηματοδοτικής στήριξης στους εργαζομένους και τις εταιρείες για τις οποίες εργάστηκαν·
Β. 	λαμβάνοντας υπόψη ότι το Βέλγιο υπέβαλε την αίτηση EGF/2024/003 BE/Van Hool για χρηματοδοτική συνεισφορά από το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ), μετά την απόλυση 2 411 εργαζομένων[footnoteRef:5] στον οικονομικό τομέα που ταξινομείται στον κλάδο 29 της NACE αναθ. 2 (Κατασκευή μηχανοκίνητων οχημάτων, ρυμουλκούμενων και ημιρυμουλκούμενων οχημάτων), στην περιφέρεια Provincie Antwerpen (BE21), εντός περιόδου αναφοράς τεσσάρων μηνών για την αίτηση από τις 8 Απριλίου 2024 έως τις 8 Αυγούστου 2024·  [5:  	Κατά την έννοια του άρθρου 3 του κανονισμού ΕΤΠ.] 

Γ. 	λαμβάνοντας υπόψη ότι η αίτηση αφορά 2 411 εργαζομένους που απολύθηκαν ως πλεονάζοντες από την εταιρεία Van Hool·
Δ. 	λαμβάνοντας υπόψη ότι η αίτηση βασίζεται στα κριτήρια παρέμβασης που προβλέπονται στο άρθρο 4 παράγραφος 2 στοιχείο α) του κανονισμού ΕΤΠ, σύμφωνα με το οποίο απαιτείται παύση της δραστηριότητας τουλάχιστον 200 εργαζομένων ή αυτοαπασχολουμένων εντός περιόδου αναφοράς τεσσάρων μηνών, σε επιχείρηση κράτους μέλους, συμπεριλαμβανομένων των εργαζομένων που απολύονται από προμηθευτές ή παραγωγούς των επόμενων σταδίων του προϊόντος·
Ε. 	λαμβάνοντας υπόψη ότι η πανδημία της COVID-19 είχε αντίκτυπο στη ζήτηση πούλμαν και ότι ο επιθετικός πόλεμος της Ρωσίας κατά της Ουκρανίας είχε αντίκτυπο στη διάρθρωση του κόστους·
ΣΤ. 	λαμβάνοντας υπόψη ότι η ευρωπαϊκή αυτοκινητοβιομηχανία και η βιομηχανία προμηθευτών αντιμετωπίζουν πρωτοφανείς πιέσεις τόσο από εξωτερικές όσο και από εσωτερικές προκλήσεις, όπως η στρέβλωση του ανταγωνισμού, κυρίως στον τομέα των ηλεκτρικών οχημάτων λόγω της αθέμιτης επιδότησης από την Κίνα, και το υψηλό ενεργειακό κόστος λόγω σημαντικών αναδιαρθρώσεων·
Ζ.	λαμβάνοντας υπόψη ότι η Van Hool ειδικευόταν στην κατασκευή λεωφορείων, πούλμαν, τρόλεϊ και ρυμουλκούμενων· λαμβάνοντας υπόψη ότι η φθίνουσα ζήτηση για πούλμαν λόγω των επιπτώσεων της πανδημίας έχει οδηγήσει σε μείωση των μέσων πωλήσεων της Van Hool στην Ευρώπη και σε απότομη πτώση της κερδοφορίας· λαμβάνοντας υπόψη ότι ο αυξανόμενος πληθωρισμός και η διατάραξη των εφοδιαστικών αλυσίδων αύξησαν περαιτέρω την πίεση στα περιθώρια κέρδους της εταιρείας· 
Η.	λαμβάνοντας υπόψη ότι η εταιρεία, σύμφωνα με το βελγικό δίκαιο, ακολούθησε την υποχρεωτική διαδικασία ενημέρωσης και διαβούλευσης με τους εκπροσώπους των εργαζομένων·  λαμβάνοντας υπόψη ότι η απαίτηση για τη σύσταση μονάδας απασχόλησης, σκοπός της οποίας είναι να παρέχει στους εργαζομένους που απολύονται στο πλαίσιο ομαδικών απολύσεων υπηρεσίες επανένταξης στην αγορά εργασίας, δεν ισχύει σε περίπτωση πτώχευσης· 
Θ.	λαμβάνοντας υπόψη ότι οι χρηματοδοτικές συνεισφορές από το ΕΤΠ θα πρέπει να διοχετεύονται πρωτίστως σε ενεργητικά μέτρα πολιτικής για την αγορά εργασίας και εξατομικευμένες υπηρεσίες που αποσκοπούν στην ταχεία επανένταξη των δικαιούχων σε αξιοπρεπή και βιώσιμη απασχόληση εντός ή εκτός του αρχικού τομέα δραστηριότητάς τους, προετοιμάζοντάς τους παράλληλα για μια πιο πράσινη και πιο ψηφιακή ευρωπαϊκή οικονομία·
Ι.	λαμβάνοντας υπόψη ότι οι φλαμανδικές υπηρεσίες απασχόλησης (VDAB) παρέχουν την εθνική προχρηματοδότηση και συγχρηματοδότηση των μέτρων·
Κ.	λαμβάνοντας υπόψη ότι το ΕΤΠ δεν υπερβαίνει το ανώτατο ετήσιο ποσό των 30 εκατομμυρίων EUR (σε τιμές 2018), όπως ορίζεται στο άρθρο 8 του κανονισμού (ΕΕ, Ευρατόμ) 2020/2093, όπως τροποποιήθηκε με τον κανονισμό (ΕΕ, Ευρατόμ) 2024/765· λαμβάνοντας υπόψη ότι, σύμφωνα με την αρχή της χρηστής δημοσιονομικής διαχείρισης, οι μη δαπανηθείσες συνεισφορές θα πρέπει να επιστρέφονται στην Επιτροπή.
1.	συμφωνεί με την Επιτροπή ότι πληρούνται οι προϋποθέσεις που ορίζονται στο άρθρο 4 παράγραφος 2 στοιχείο α) του κανονισμού ΕΤΠ και ότι το Βέλγιο δικαιούται, δυνάμει του εν λόγω κανονισμού, να λάβει χρηματοδοτική συνεισφορά ύψους 7 999 015 EUR, ποσό που αντιστοιχεί στο 85 % των συνολικών δαπανών ύψους 9 410 607 EUR, στο οποίο περιλαμβάνονται δαπάνες για εξατομικευμένες υπηρεσίες ύψους 9 034 607 EUR και δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων ύψους 376 000 EUR·
2. 	σημειώνει ότι οι βελγικές αρχές υπέβαλαν την αίτηση στις 29 Οκτωβρίου 2024 και ότι, μετά την παροχή πρόσθετων πληροφοριών από το Βέλγιο, η Επιτροπή ολοκλήρωσε την αξιολόγησή της στις 26 Μαρτίου 2025 και τη διαβίβασε στο Κοινοβούλιο την ίδια ημέρα· 
3.	σημειώνει ότι η αίτηση αφορά 2 411 εργαζομένους που απολύθηκαν από την εταιρεία Van Hool· επιπλέον, σημειώνει ότι συνολικά 2 397 εργαζόμενοι θα είναι οι στοχευόμενοι δικαιούχοι·
4.	υπογραμμίζει ότι ο βιομηχανικός τομέας παρουσιάζει επί του παρόντος παρακμή στο Βέλγιο σύμφωνα με την Ομοσπονδία Βελγικών Επιχειρήσεων (VBO)· σημειώνει ότι ο βιομηχανικός τομέας παραδοσιακά διαδραμάτιζε σημαντικό ρόλο στο Lier, και αυτός είναι ο λόγος για τον οποίο η βιομηχανική παρακμή έχει σημαντικό αντίκτυπο στην αγορά εργασίας του Lier. τονίζει ότι ο αριθμός των διαθέσιμων θέσεων εργασίας στη βιομηχανία του Lier μειώθηκε το 2023 κατά 13 %.
5.	επισημαίνει ότι τα προφίλ των απολυμένων εργαζομένων, εκ των οποίων το ένα τρίτο είναι ηλικίας 50 ετών και άνω και το 80 % έχουν δευτεροβάθμια εκπαίδευση ή λιγότερες και παρωχημένες δεξιότητες· τονίζει ότι, λαμβάνοντας υπόψη την πτωτική τάση των κενών θέσεων εργασίας και τη γεωγραφική κατανομή τους, οι εργαζόμενοι θα χρειαστούν στοχευμένη βοήθεια με έμφαση στην αναβάθμιση των δεξιοτήτων και την επανεκπαίδευση για να αυξήσουν τις πιθανότητές τους να επιστρέψουν στην εργασία· θεωρεί ότι αποτελεί κοινωνική ευθύνη της Ένωσης και των κρατών μελών να παρέχουν στους επηρεαζόμενους εργαζομένους τη δυνατότητα να αποκτούν τα απαραίτητα προσόντα για μελλοντική απασχόληση·
6.	εκφράζει την ικανοποίησή του για το γεγονός ότι οι εξατομικευμένες υπηρεσίες που πρόκειται να παρασχεθούν στους εργαζομένους συνίστανται στα ακόλουθα μέτρα: σύμβουλος κοινωνικής παρέμβασης και εγγραφή των εργαζομένων, επανένταξη στην αγορά εργασίας, υποστήριξη για την αναζήτηση εργασίας και τοποθέτηση σε θέσεις εργασίας, επαγγελματικός προσανατολισμός, επανακατάρτιση και επαγγελματική κατάρτιση, καθώς και κατάρτιση στον χώρο εργασίας· επισημαίνει ιδίως τις υπηρεσίες που σχετίζονται με τη στοχευμένη υποστήριξη και την προσωπική αξιολόγηση, καθώς και την κατάρτιση στον τομέα των ΤΠΕ, η οποία συμβάλλει στην αναβάθμιση των δεξιοτήτων που απαιτούνται στην ψηφιακή βιομηχανική εποχή·
7.	σημειώνει ότι το Βέλγιο άρχισε να παρέχει εξατομικευμένες υπηρεσίες στους στοχευόμενους δικαιούχους στις 22 Απριλίου 2024 και, συνεπώς, η περίοδος επιλεξιμότητας για τη λήψη χρηματοδοτικής συνεισφοράς από το ΕΤΠ θα διαρκέσει από την ημερομηνία αυτή έως και 24 μήνες μετά την ημερομηνία έναρξης ισχύος της απόφασης χρηματοδότησης·
8.	σημειώνει ότι το Βέλγιο άρχισε να επιβαρύνεται με τις διοικητικές δαπάνες για την εφαρμογή του ΕΤΠ στις 14 Μαρτίου 2024 και ότι, επομένως, οι δαπάνες αυτές θα είναι επιλέξιμες για χρηματοδοτική συνεισφορά από το ΕΤΠ από την ημερομηνία αυτή έως και 31 μήνες μετά την ημερομηνία έναρξης ισχύος της απόφασης χρηματοδότησης·
9.	τονίζει ότι οι βελγικές αρχές έχουν επιβεβαιώσει ότι θα τηρούνται οι αρχές της ίσης μεταχείρισης και της απαγόρευσης των διακρίσεων κατά την πρόσβαση στις προτεινόμενες δράσεις και την εφαρμογή τους, και ότι θα αποφευχθεί οποιαδήποτε διπλή χρηματοδότηση·
10.	υπενθυμίζει ότι οι βελγικές αρχές πρέπει να διασφαλίσουν ότι η ισότητα μεταξύ ανδρών και γυναικών και η ενσωμάτωση της διάστασης του φύλου αποτελούν αναπόσπαστο μέρος της περιόδου εφαρμογής και προωθούνται καθ’ όλη τη διάρκειά της·
11.	επαναλαμβάνει ότι η βοήθεια του ΕΤΠ δεν αντικαθιστά ενέργειες που αποτελούν ευθύνη των επιχειρήσεων βάσει της εθνικής νομοθεσίας ή συλλογικών συμβάσεων·
12.	υπενθυμίζει ότι οι βελγικές αρχές γνωστοποιoύν την προέλευση και εξασφαλίζουν την προβολή της ενωσιακής χρηματοδότησης και τονίζουν την ενωσιακή προστιθέμενη αξία της παρέμβασης, με την παροχή συνεπούς, αποτελεσματικής και στοχευμένης πληροφόρησης σε πολλαπλά ακροατήρια, όπως στοχευμένες πληροφορίες για τους δικαιούχους, τις τοπικές και περιφερειακές αρχές, τους κοινωνικούς εταίρους, τα μέσα μαζικής επικοινωνίας και το κοινό·
13.	εγκρίνει την απόφαση που επισυνάπτεται στο παρόν ψήφισμα·
14.	αναθέτει στην Πρόεδρό του να συνυπογράψει με τον Πρόεδρο του Συμβουλίου την απόφαση αυτή και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης·
15.	αναθέτει στην Πρόεδρό του να διαβιβάσει το παρόν ψήφισμα, συμπεριλαμβανομένου του παραρτήματός του, στο Συμβούλιο και στην Επιτροπή.

